23.5.2023
MT
Il-Ġurnal Uffiċjali tal-Unjoni Ewropea
L 135/81
(m) il-punt 4.1.(f) huwa sostitwit b’li ġej: “(f) In-numru ta’ mistoqsijiet għandu jkun ta’ mill-inqas mistoqsija waħda għal kull siegħa ta’ taħriġ.
In-numru ta’ mistoqsijiet għal kull kapitolu u livell għandu jkun proporzjonat għal: — is-sigħat ta’ taħriġ effettiv użati għat-tagħlim f’dak il-kapitolu u livell; jew — fil-każ ta’ metodi ċċentrati fuq l-istudenti, iż-żmien medju antiċipat biex jitlesta t-taħriġ; u — l-eżiti tal-apprendiment kif mogħtija mill-analiżi tal-ħtiġijiet tat-taħriġ.
L-awtorità kompetenti għandha tivvaluta n-numru u l-livell tal-mistoqsijiet meta tapprova l-kors.”; (n) jiżdied il-punt 4.1.(j) li ġej: “(j) Filwaqt li jiġi aċċettat li s-suġġett tal-mistoqsijiet jista’ jkun l-istess, il-mistoqsijiet użati bħala parti millprogramm ta’ apprendiment MBT ma għandhomx jintużaw matul jew f’eżamijiet ta’ fażi.”; (o) il-punti 5 u 6 huma sostitwiti b’dan li ġej: “5.
Standard ta’ evalwazzjoni tat-tip għall-inġenji tal-ajru tal-Grupp 2 u tal-Grupp 3 L-evalwazzjoni tat-tip relatata mal-inġenji tal-ajru tal-Grupp 2 jew tal-Grupp 3 għandha titwettaq minn organizzazzjonijiet tat-taħriġ approvati kif xieraq f’konformità mal-Anness IV (il-Parti-147) jew millawtorità kompetenti.
L-evalwazzjoni għandha tikkonsisti f’valutazzjoni prattika u f’eżami orali u għandha tikkonforma marrekwiżiti li ġejjin: (a) Il-valutazzjoni prattika għandha tiddetermina l-kompetenza tal-kandidat li jwettaq kompiti ta’ manutenzjoni applikabbli għat-tip ta’ inġenju tal-ajru partikolari.
(b) L-eżami orali għandu jsir fuq kampjun ta’ kapitoli meħud mill-punt 3.
“Standard tat-taħriġ tat-tip ta’ inġenju tal-ajru”, fil-livell indikat fil-punt 3.1.(e).
(c) Kemm l-eżamijiet orali kif ukoll il-valutazzjonijiet prattiċi għandhom jiżguraw li jintlaħqu l-objettivi li ġejjin: 1. it-tip tal-inġenju tal-ajru u s-sistemi tiegħu jkunu ġew diskussi sewwa b’kunfidenza; 2.
ikun żgurat it-twettaq sikur tal-manutenzjoni, l-ispezzjonijiet u x-xogħol ta’ rutina skont il-manwal tal-manutenzjoni u struzzjonijiet u kompiti rilevanti oħrajn skont kif jixraq għat-tip tal-inġenju talajru, pereżempju l-identifikazzjoni tal-problemi u s-soluzzjonijiet, it-tiswijiet, l-aġġustamenti, it-tibdil, ir-rigging u l-kontrolli funzjonali bħall-prova tal-magni, eċċ, jekk ikun meħtieġ.
3. il-letteratura u d-dokumentazzjoni teknika kollha tal-inġenju tal-ajru jintużaw b’mod korrett; 4. l-għodda speċjalizzata/speċjali u t-tagħmir tat-testijiet jintużaw b’mod korrett, titwettaq it-tneħħija u jsir it-tibdil ta’ komponenti u moduli uniċi għat-tip, inkluż kwalunkwe attività ta’ manutenzjoni fuq il-ġwienaħ.
(d) Il-kundizzjonijiet li ġejjin japplikaw għall-evalwazzjoni tat-tip: 1.
L-għadd massimu ta’ tentattivi għal kull eżami huwa ta’ tlieta f’perjodu ta’ 12-il xahar.
Huwa meħtieġ perjodu ta’ stennija ta’ 30 jum wara l-ewwel tentattiv bla suċċess fi ħdan sett wieħed, u huwa meħtieġ perjodu ta’ stennija ta’ 60 jum wara t-tieni tentattiv bla suċċess.
L-applikant għandu jikkonferma bil-miktub lill-organizzazzjoni tat-taħriġ fil-manutenzjoni jew lillawtorità kompetenti li japplika għandha għall-eżami, l-għadd u d-dati tat-tentattivi matul l-aħħar perjodu ta’ 12-il xahar u l-organizzazzjoni tat-taħriġ fil-manutenzjoni jew l-awtorità kompetenti fejn seħħu dawn it-tentattivi.
L-organizzazzjoni tat-taħriġ fil-manutenzjoni jew l-awtorità kompetenti hija responsabbli biex tikkontrolla l-għadd ta’ tentattivi fi ħdan l-iskedi applikabbli.